Ari Turunen

Ari Turunen (s. 26. huhtikuuta 1966 Helsinki) on suomalainen toimittaja ja tietokirjailija, joka on erikoistunut tapahistoriaan. Turunen on kirjoittanut kolumneja Metroon ja Kalevaan ja työskennellyt toimittajana Yleisradiossa. Hän on tehnyt useita radio-ohjelmasarjoja historiasta ja tieteestä. Turunen on toiminut Metsäntutkimuslaitoksen, Tieteen tietotekniikan keskuksen CSC:n   ja Suomen Akatemian viestinnän päällikkötehtävissä. Hän on toiminut Le Monde diplomatique & Novaja Gazeta -lehden Suomen edition päätoimittajana vuodesta 2016.

Elämä
Turunen valmistui yhteiskuntatieteiden maisteriksi Jyväskylän yliopistosta vuonna 1993 ja valtiotieteen lisensiaatiksi Helsingin yliopistosta vuonna 1997. Hän tutki lisensiaatintyössään eri kulttuurien maailmankuvia ja käsityksiä toisistaan. Siitä syntyi myös 2013 julkaistu tietokirja Maailman kuvat, joka käsittelee eri aikoina ja eri paikoissa tehtyjä maailmankarttoja. Siinä esitellään muun muassa karttoja keskiajan arabialaisesta, kiinalaisesta ja muun muassa neuvostoliittolaisesta näköpiiristä, sekä australialainen näkökulma vuodelta 1992, jossa Etelänapa on ylhäällä ja Australia keskellä.

Vuonna 2011 valmistui Turusen ja Petja Partasen teos suomalaisista jäänmurtajista: Raakaa voimaa. Maailmanhistorian kukoistavimmat kaupungit julkaistiin 2015. Se kertoo erilaisuuden sietämisestä ja suvaitsevaisuudesta. Turunen on valinnut näkökulman, jossa hän tarkastelee teemoja maailmanhistoriassa eri aikoina kukoistaneiden kaupunkien kautta. Mulkerot julkaistiin maaliskuussa 2019, kuten myös yhdessä Ran Nymanin ja Ari Tikan kanssa kirjoitettu Koordinaatiokaaos, joka esittää ratkaisuja organisoinnin ja koordinoinnin nykyhaasteisiin.   

Vuonna 2021 ilmestyi Turusen pitkään suunnittelema tuoksujen kulttuurihistoriaa käsittelevä suurteos Tuoksujen atlas. Turusen vuonna 2022 ilmestynyt teos Teette niin kuin minä sanon käsittelee autoritaarisia johtajia eri luonteenpiirteiden kautta. Turusen uusin teos Rohtojen atlas kertoo Tuoksujen atlaan tapaan erilaisista kasveista, mutta keskittyy niiden käyttöön lääkekasveina. 

 Teoksia 
 Turunen, Ari & Markus Partanen: Ulkokultaisen käytöksen kirja eli eurooppalaisten tapojen tarina. Jyväskylä: Atena, 1995. .
 Pahan merkit eli taikauskoisten tapojen tarina. Jyväskylä: Atena, 1997. .







 Turunen, Ari & Petja Partanen: Raakaa voimaa. Suomalaisen jäänmurtamisen tarina [2. laajennettu laitos]. Helsinki: Into, 2013. 
 Maailman kuvat. Mitä kartat kertovat meistä ja muista? Helsinki: Into, 2013. .

Mulkerot – Patsaalle korotettujen suurmiesten elämäkertoja. Helsinki: Into, 2019. .
Turunen, Ari & Petri Laukka: Solvaajat. Herjaamisen hävytön historia. Helsinki: Into, 2020. .
Turunen, Ari, Ran Nyman & Ari Tikka: Koordinaatiokaaos  – ja miten se kellistetään pelottomalla johtajuudella. Helsinki: Into, 2019. .
Ettekö te vieläkään tiedä, kuka minä olen? Ylimielisyyden kultainen kirja. Jyväskylä: Atena, 2021. 


 Laukka, Petri & Turunen, Ari: Paha meri – Itämeren myrskyisä historia. Helsinki: Aula & Co, 2024. ISBN 9789523643956 
 Rohtojen atlas. Helsinki: Aula & Co, 2025. ISBN 978-952-364-562-2

 Lähteet 

 Aiheesta muualla 
 Ari Turunen: "Ei ole olemassa oikeaa maailmankarttaa" Puheen Aamu. 24.10.2013.
Ari Turunen: "Maailman talouskriisit TOP 5" Docventures YLE, 29.09.2015.

Luokka:Suomalaiset tietokirjailijat
Luokka:Vuonna 1966 syntyneet
Luokka:Elävät henkilöt